rejauldu/bengali-wikipedia huggingface dataset:
লুক্সেমবুর্গ জাতীয় ফুটবল দল (, , ) হচ্ছে আন্তর্জাতিক ফুটবলে লুক্সেমবুর্গের প্রতিনিধিত্বকারী পুরুষদের জাতীয় দল, যার সকল কার্যক্রম লুক্সেমবুর্গের ফুটবলের সর্বোচ্চ নিয়ন্ত্রক সংস্থা লুক্সেমবুর্গ ফুটবল ফেডারেশন দ্বারা নিয়ন্ত্রিত হয়। এই দলটি ১৯১০ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯১১ সালের ২৯শে অক্টোবর তারিখে, লুক্সেমবুর্গ প্রথমবারের মতো আন্তর্জাতিক খেলায় অংশগ্রহণ করেছে; লুক্সেমবুর্গের লুক্সেমবুর্গ শহরে অনুষ্ঠিত উক্ত ম্যাচে লুক্সেমবুর্গ ফ্রান্সের কাছে ৪–১ গোলের ব্যবধানে পরাজিত হয়েছে।  ৮,০০০ ধারণক্ষমতাবিশিষ্ট জসি বার্থেল স্টেডিয়ামে লাল সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লুক্সেমবুর্গের মন্ডেরকাঙ্গে-এ অবস্থিত। বর্তমানে এই দলের ম্যানেজারের দায়িত্ব পালন করছেন লুক হোলৎস এবং অধিনায়কের দায়িত্ব পালন করছেন মেসের রক্ষণভাগের খেলোয়াড় লঁরাঁ জঁস।  লুক্সেমবুর্গ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও লুক্সেমবুর্গ এপর্যন্ত একবারও অংশগ্রহণ করতে সক্ষম হয়নি।  অরেলিয়েঁ জোয়াকিম, রদি লাঁজে, গুস্তি কেম্প, মারিও মুচ এবং লেওঁ মারের মতো খেলোয়াড়গণ লুক্সেমবুর্গের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৮ সালের সেপ্টেম্বর মাসে প্রকাশিত র‌্যাঙ্কিংয়ে লুক্সেমবুর্গ তাদের ইতিহাসে সর্বোচ্চ অবস্থান (৮২তম) অর্জন করে এবং ২০০৬ সালের আগস্ট মাসে প্রকাশিত র‌্যাঙ্কিংয়ে তারা ১৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লুক্সেমবুর্গের সর্বোচ্চ অবস্থান হচ্ছে ৬৯তম (যা তারা ১৯৪৫ সালে অর্জন করেছিল) এবং সর্বনিম্ন অবস্থান হচ্ছে ১৯০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  উত্তীর্ণ হয়নি  ২  ০  ০  ২  ২  ১৫  ১৯৩৮  ২  ০  ০  ২  ২  ৭  ১৯৫০  ২  ০  ০  ২  ৪  ৮  ১৯৫৪  ৪  ০  ০  ৪  ১  ১৯  ১৯৫৮  ৪  ০  ০  ৪  ৩  ১৯  ১৯৬২  ৪  ১  ০  ৩  ৫  ২১  ১৯৬৬  ৬  ০  ০  ৬  ৬  ২০  ১৯৭০  ৬  ০  ০  ৬  ৪  ২৪  ১৯৭৪  ৬  ১  ০  ৫  ২  ১৪  ১৯৭৮  ৬  ০  ০  ৬  ২  ২২  ১৯৮২  ৮  ০  ০  ৮  ১  ২৩  ১৯৮৬  ৮  ০  ০  ৮  ২  ২৭  ১৯৯০  ৮  ০  ১  ৭  ৩  ২২  ১৯৯৪  ৮  ০  ১  ৭  ২  ১৭  ১৯৯৮  ৮  ০  ০  ৮  ২  ২২   ২০০২  ১০  ০  ০  ১০  ৪  ২৮  ২০০৬  ১২  ০  ০  ১২  ৫  ৪৮  ২০১০  ১০  ১  ২  ৭  ৪  ২৫  ২০১৪  ১০  ১  ৩  ৬  ৭  ২৬  ২০১৮  ১০  ১  ৩  ৬  ৮  ২৬  ২০২২  অনির্ধারিত  অনির্ধারিত মোট    ০/২১   ১৩৪  ৫  ১০  ১১৯  ৬৯  ৪৩৩  তথ্যসূত্র  বহিঃসংযোগ     ফিফা-এ লুক্সেমবুর্গ জাতীয় ফুটবল দল    উয়েফা-এ লুক্সেমবুর্গ জাতীয় ফুটবল দল   বিষয়শ্রেণী:লুক্সেমবুর্গ জাতীয় ফুটবল দল বিষয়শ্রেণী:ইউরোপের জাতীয় ফুটবল দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৫:৫২, ৭ মে ২০২৪ (ইউটিসি) আগ্রান উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য  প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৫:১৭, ৩০ এপ্রিল ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
right|thumb|কানেটিকাট-এর ঝুলন্ত পাহাড় (মেটাকোমেট শৈলশিরা সীমা); ডান থেকে বামে আপফলটিং (হোরস্ট) দৃশ্যমান। right|thumb|স্ট্রাইক-স্লিপ চ্যুতি বরাবর ব্লকগুলির মধ্যে অনুভূমিক চলাচল  চ্যুতি ব্লকগুলি শিলা বা পাথরের খুব বড় খণ্ড, কখনও কখনও কয়েকশ কিলোমিটার বিস্তৃত হয়, যা পৃথিবীর ভূত্বকগুলিতে টেকটোনিক এবং স্থানীয় চাপ দ্বারা তৈরি হয়। বেডরকের বড় অঞ্চলগুলি ভেঙে বড় বড় খণ্ডের পাথরে পরিণত হয়। ব্লকগুলি বা পাথরের খণ্ড তুলনামূলকভাবে অভিন্ন লিথোলজি দ্বারা চিহ্নিত করা হয়। এর মধ্যে সবচেয়ে বড় ফল্ট ব্লককে ক্রাস্টাল ব্লক বলে। টেকটোনিক প্লেটগুলি থেকে বিচ্ছিন্ন বৃহত ক্রাস্টাল ব্লক বা খণ্ডগুলিকে টেরেন বলে।A crustal block may or may not also comprise a tectonostratigraphic terrane that has a specific geologic definition. Bulter, Robert F. (1992) "Chapter 11: Applications to Regional Tectonics" Paleomagnetism: Magnetic Domains to Geologic Terranes Blackwell, pp. 205–223, page 205, archived here by Internet Archive on 26 October 2004  কোনো কোনো সময় ভূ-আলোড়নজনিত টান ও সংনমনের প্রভাবে ভূত্বকের শিলাস্তরে ফাটল ও চ্যুতি দেখাযায়। শিলাস্তরের যে রেখা বরাবর এই চ্যুতি সৃষ্টি হয়,তাকে বলা হয় চ্যুতিরেখা।যদি ভূ-আলোড়ন প্রবল হয় তাহলে চ্যুতিরেখার একদিকের শিলাস্তর প্রবল চাপের ফলে ওপরে উঠে যায় অথবা খাড়া ভাবে নিচে বসে যায়।যদি প্রথমটি ঘটে অর্থাৎ শিলাস্তর উপরে উঠে যায় তাহলে  স্তূপ পর্বত সৃষ্টি হয়। ভারতের সাতপুরা,ফ্রান্স এর ভোজ এবং জার্মানির ব্ল্যাক ফরেস্ট হল স্তূপ পর্বত।  তথ্যসূত্র  Plummer, Charles, David McGeary, and Diane Carlson. Physical Geology 8th ed. McGraw-Hill, Boston, 1999.  Monroe, James S., and Reed Wicander. The Changing Earth: Exploring Geology and Evolution. 2nd educational Belmont: Wadsworth Publishing Company, 1997.  (pp. 234,-8)  বিষয়শ্রেণী:পর্বত ভূতত্ত্ব বিষয়শ্রেণী:গাঠনিক ভূতত্ত্ব
হালাজ মাদিউ কেইতা (; জন্ম: ২৯ আগস্ট ২০০৪; মাদিউ কেইতা নামে সুপরিচিত) হলেন একজন ফরাসি–গিনিয় পেশাদার ফুটবল খেলোয়াড়। তিনি বর্তমানে ফরাসি ক্লাব ওসের এবং গিনি জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, কেইতা গিনি অনূর্ধ্ব-২৩ দলের হয়ে গিনির বয়সভিত্তিক পর্যায়ে অভিষেক করেছেন।  প্রারম্ভিক জীবন হালাজ মাদিউ কেইতা ২০০৪ সালের ২৯শে আগস্ট তারিখে ফ্রান্সের আমিলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কেইতা গিনি অনূর্ধ্ব-২৩ দলের হয়ে খেলার মাধ্যমে গিনির প্রতিনিধিত্ব করেছেন। ২০২৩ সালের ২৪শে জুন তারিখে তিনি মরক্কো অনূর্ধ্ব-২৩ দলের বিরুদ্ধে ম্যাচে গিনি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4092978 কেইতা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত গিনি অলিম্পিক দলে বদলি খেলোয়াড় হিসেবে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ওসের যুব অ্যাসোসিয়েশনের খেলোয়াড় বিষয়শ্রেণী:গিনির আন্তর্জাতিক যুব ফুটবলার বিষয়শ্রেণী:গিনির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:সুপেরেত্তানের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
কাচিন রাজ্য (, ; কাছিন: জিংফাও মুংডাও) হল মিয়ানমারের একটি রাজ্য। এটি মায়ানমারের উত্তর ভাগে অবস্থিত। এই রাজ্যের উত্তর এবং পূৰ্ব দিকে চীন অবস্থিত। দক্ষিণ দিকে অবস্থিত শাহ রাজ্য। পশ্চিম দিকে ভারত এবং  ছাঘাইন অবস্থিত। রাজ্যটির মোট আয়তন হল ৮৯,০৪১.৮ বৰ্গ কিলোমিটার বা ৩৪,৩৭৯.২ বৰ্গ মাইল। কাছিন রাজ্যের মোট জনসংখ্যা হল ১৬ লাখ ৮৯ হাজার ৪৪১ জন। এই রাজ্যের সৰ্বোচ্চ শৃংগ হল হকাকাবো রাজি।  এর উচ্চতা ৫,৮৮৯ মিটার। রাজ্যটির রাজধানী শহর হচ্ছে মাইটকয়িনা। এই রাজ্যের অন্য প্ৰধান শহরসমূহ হচ্ছে ভোমা এবং পুটাআরু। এই রাজ্যটি ২৩.২৭ থেকে ২৮.২৫ ডিগ্ৰী উত্তর স্থানাংকে অবস্থিত। ইণ্ডাইগয়ি হ্ৰদ এই রাজ্যতে অবস্থিত। কাছিন রাজ্য হিমালয়ের সম্প্ৰসারিত অংশ কাছিন পাহাড়ে অবস্থান করছে। এই পাহাড় রাজ্যের বেশির ভাগ অংশ জুড়ে অবস্থান করছে।   অবস্থান  কাছিন রাজ্য মায়ানমারের উত্তরে চীন এবং ভারত সীমান্তে অবস্থিত। এই রাজ্যের গড় উচ্চতা সমুদ্ৰ পৃষ্ঠ থেকে ৬০০ থেকে ১০০০ মিটারের ও অধিক। সৰ্বোচ্চ অংশটি হল হকাকাবো রাজি শৃংগ। ২৩.২৭ থেকে ২৮.২৫ ডিগ্ৰী উত্তর এবং ৯৬ থেকে ৯৮.৪৪ ডিগ্ৰী পূৰ্বে রাজ্যটির অবস্থান। রাজ্যটি দেশেরে রাজধানী থেকে প্ৰায় ১০০০ কিলোমিটার বা ৬৫০ মাইল দূরে অবস্থিত।   অর্থনীতি  কাচিন রাজ্যের অর্থনীতি প্রধানত কৃষি কাজের উপর নির্ভরশীল। কৃষি কার্য করে এই রাজ্যের মানুষ জীবিকা নির্বাহ করে। এই রাজ্যের প্রধান অর্থকরী ফসল হল চা,ধান বা চাল, পাট। এছাড়া রাজ্যটিতে প্রচুর সেগুন গাছ জনন্মায়। এই সেগুন গাছ থেকে বিভিন্ন আসবাব শিল্প গড়ে উঠেছে। রাজ্যটির প্রধান শহর গুলি হল মাইটকয়িন, ভোযা ও পুটাও। এই শহর গুলিতে কিছু আধুনিক শিল্পের বিকাশ ঘটেছে। তবে এই শিল্প গুলি শহর গুলিতেই সীমা বদ্ধ। শহরের বাইরে এদের তেমন বিস্তার ঘটেনি। এই রাজ্যে কিছু এলাকায় স্বর্ণ খনি রয়েছে যা রাজ্যটির অর্থনীতির বিরাট ভূমিকা রাখে। এছাড়া এখানে মূল্যবান পাথর বা জিম স্টোন পাওয়া যায়।এই রাজ্যে একটি বিদ্যুৎ কেন্দ্র গড়ে উঠেছে।   যোগাযোগ ব্যবস্থা  রাজ্যটি পাহাড় পর্বত দ্বারা বেষ্ঠিত হওয়ায় রাজ্যটির মধ্যে যোগাযোগ ব্যবস্থা গড়ে তোলা খুবই কঠিন। তবে রাজ্যটি সড়ক পথ দ্বারা অন্য রাজ্য গুলির সঙ্গে যুক্ত রয়েছে। রাজ্যের শহর গুলির সঙ্গে দেশের রাজধানী ও অন্যানপ্রধান শহর গুলি সরাসরি যুক্ত। রাজ্যটিতে মোট তিনটি বিমান বন্দর রয়েছে। এই বিমানবন্দর গুলি হল- মাইটকয়িন বিমানবন্দর, ভোমা বিমানবন্দর ও পুটও বিমানবন্দর। এর মধ্যে মাইটকয়িন বিমান বন্দর সবচেয়ে বেশি যাত্রী বহন করে।   জনসংখ্যা  ২০১৪ সালের হিসাব অনু যায়ী কচিন রাজ্যের মোট জন সংখ্যা হল ১৬ শক্ষ ৮৯ হাজার ৪৪১ জন। ১৯৭৩ সালে রাজ্যটির জন সংখ্যা ছিল ৭ লক্ষ ৩৭ হাজার ৯৩৯ জন এবং ১৯৮৩ সালে জন সংখ্যা ছিল ৯ লক্ষ ৪ হাজার ৭৯৪ জন। এই রাজ্যে কচিন জাতীর মানুষই সংখ্যা ঘরিষ্ট। এছাড়া রাজ্যটিতে ভারতীয়, চিনা মানুষ বাস করেন।   ধর্ম  কাছিন রাজ্যে সব চেয়ে বেশি বৌদ্ধ ধর্মর মানুষ বসবাস করে। অন্য ধর্মসমূহের মধ্যে প্ৰধান হল খ্ৰীষ্টান , ইসলাম, এবং হিন্দু ধর্ম। রাজ্যটিতে মোট জনসংখ্যার ৬৪% শতাংশ মানুষ বৌদ্ধ ধর্ম পালন করে। খ্ৰীষ্টান ধর্ম পালন করে ৩৩ শতাংশ, হিন্দু এবং ইসলাম ধর্ম পালন করে যথাক্ৰমে ০.৪ এবং ১.৬ শতাংশ মানুষ । বাকী ১ শতাংশ মানুষ অন্য ধর্মমত বিশ্বাস করে।  ধর্মসমূহ জনসংখ্যা% ১৯৮৩'' ! জনসংখ্যা% ২০১৪''' বৌদ্ধ ধর্ম ৫৮.৫%  ৬৪.০% খ্ৰীষ্টান ৩৮.৫%  ৩৩.৮% হিন্দু ধর্ম ১.৮%  ০.৪% ইসলাম ০.৫%  ১.৬% অন্য ধর্ম ০.৭%  ০.২   তথ্যসূত্র    বহিঃসংযোগ   কাছিন পোস্ট  বিষয়শ্রেণী:মিয়ানমারের রাজ্য
এবরশি অলুশি এজ (, ; জন্ম: ২৯ জুন ১৯৯৮; এবরশি এজ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ক্রিস্টাল প্যালেসের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড়, ডান পার্শ্বীয় মধ্যমাঠের খেলোয়াড় এবং আক্রমণভাগের খেলোয়াড় হিসেবে খেলে থাকেন।  ২০০৬–০৭ মৌসুমে, ইংরেজ ফুটবল ক্লাব আর্সেনালের যুব পর্যায়ের হয়ে খেলার মাধ্যমে এজ ফুটবল জগতে প্রবেশ করেছেন এবং পরবর্তীকালে ফুলহ্যাম, রেডিং এবং মিলওয়ালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ইংরেজ ক্লাব কুইন্স পার্ক রেঞ্জার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; কুইন্স পার্ক রেঞ্জার্সের হয়ে তিনি ১০৪ ম্যাচে ২৯টি গোল করেছেন। মাঝে ২০১৭–১৮ মৌসুমে তিনি ১ মৌসুমের জন্য ধারে উইকম ওয়ান্ডারার্সে যোগদান করেছেন। ২০২০–২১ মৌসুমে, তিনি প্রায় ১৭ মিলিয়ন ইউরোর বিনিময়ে কুইন্স পার্ক রেঞ্জার্স হতে ক্রিস্টাল প্যালেসে যোগদান করেছেন।  ২০১৮ সালে, এজ ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  এবরশি অলুশি এজ ১৯৯৮ সালের ২৯শে জুন তারিখে ইংল্যান্ডের গ্রিনিচে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নাইজেরীয় বংশোদ্ভূত। তার দুই ভাই শিমায়েশি এজ ও ইকেশি এজও ফুটবল খেলোয়াড়।   আন্তর্জাতিক ফুটবল  এজ ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৮ সালের ১১ই অক্টোবর তারিখে তিনি ইতালি অনূর্ধ্ব-২০ দলের বিরুদ্ধে ম্যাচে ইংল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০২১ সালের ৩১শে মার্চ তারিখে ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের গ্রুপ পর্বের ম্যাচে ক্রোয়েশিয়া অনূর্ধ্ব-২১ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।   তথ্যসূত্র    বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:উইকম ওয়ান্ডারার্স ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:মিলওয়াল ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:কৃষ্ণাঙ্গ ব্রিটিশ ক্রীড়াবিদ বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:গ্রিনিচের ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ইংরেজ খ্রিস্টান বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিয়ানীবাজার আদর্শ মহিলা কলেজ ১৯৯৪ ইং সনে প্রতিষ্ঠিত হয়। বিয়ানীবাজার উপজেলার জলঢুপ এলাকায় বিয়ানীবাজার-বারইগ্রাম সড়কের পশ্চিম পাশে বিয়ানীবাজার আদর্শ মহিলা কলেজ অবস্থিত। উচ্চমাধ্যমিক শ্রেণীতে মানবিক শাখায় পাঠদান কার্যক্রম দিয়ে শুরু হলেও বর্তমানে উচ্চমাধ্যমিকে মানবিক, বিজ্ঞান ও ব্যবসায় শিক্ষাসহ স্নাতক পর্যায়ে BA এবং BSS পাস কোর্সে পাঠদান কার্যক্রম চলছে। মাত্র ৭০ জন ছাত্রী নিয়ে ১৯৯৪ ইং সনে যাত্রা শুরু করলেও বর্তমানে এই কলেজের ছাত্রীসংখ্যা ৭০০। বিয়ানীবাজার এলাকার শিক্ষানুরাগী ব্যক্তিবর্গের বদান্যতায় প্রতিষ্ঠিত এ কলেজে ছাত্রীদের যাতায়াতের সুবিধার্তে পরিবহন পুলে ২টি মিনিবাস ও ১টি মাইক্রোবাস যুক্ত করা হয়েছে।  আব্দুল বাতেন তাপাদার ও অন্যান্য বিশিষ্ট ব্যক্তিবর্গের সহযোগিতায় বিয়ানীবাজার আদর্শ মহিলা কলেজ প্রতিষ্ঠা করেন।   তথ্যসূত্র   বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:সিলেট জেলার মহাবিদ্যালয়
চ্যাপলিন সিনেমা ছিল ভারতের পশ্চিমবঙ্গ রাজ্যের রাজধানী কলকাতা শহরের সবচেয়ে পুরনো একক-পর্দা সিনেমা হল। এটির ঠিকানা ছিল ৫/১ চৌরঙ্গী প্লেস। ১৯০৭ সালে জামশেদজি ফ্রামজি ম্যাডান এই সিনেমা হলটি চালু করেন।pp 17-20, The Gramophone Company's First Indian Recordings, 1899-1908, Michael Kinnear, Popular Prakshan, 2004,    ইতিহাস  ১৯০৭ সালে জামশেদজি ফ্রামজি ম্যাডান চ্যাপলিন সিনেমা প্রতিষ্ঠা করেন। সেই সময় এই হলটির নাম ছিল এলফিনস্টোন পিকচার প্যালেস। পরবর্তীকালে এর নাম পরিবর্তন করে রাখা হয়েছিল মিনার্ভা থিয়েটার। এই সিনেমা হলে উত্তম কুমারের বাবা প্রোজেক্টার চালাতেন। বেশ কয়েক দশক ধরে এই সিনেমা হলটির অবস্থা খারাপ থাকার পর কলকাতা পৌরসংস্থা এটি অধিগ্রহণ করে এবং ১৯৮০-এর দশকে এর নামকরণ করে চ্যাপলিন সিনেমা। বেশ কয়েক বছর বন্ধ থাকার পর ২০১৩ সালে পৌরসংস্থা এই হলটি ভেঙে দেয়।  thumb|কলকাতা পৌরসংস্থা হলটি ভেঙে দেওয়ার আগে এই স্থানেই চ্যাপলিন সিনেমা অবস্থিত ছিল।   আরও দেখুন   কলকাতার সিনেমা হল  গ্লোব সিনেমা (কলকাতা)   তথ্যসূত্র    বহিঃযংযোগ   বিষয়শ্রেণী:কলকাতার প্রেক্ষাগৃহ বিষয়শ্রেণী:বিলুপ্ত চলচ্চিত্র প্রেক্ষাগৃহ
দি আলাসে জেলা (আলাহ সে) আফগানিস্তানের কপিসা প্রদেশের পূর্ব অংশে অবস্থিত একটি জেলা। ভৌগোলিক অবস্থান অনুযায়ী জেলাটির দক্ষিণ ও পূর্ব অঞ্চলে টাগাব জেলা (কপিসা প্রদেশ), উত্তরে নেজরাব জেলা এবং পূর্ব দিকে লাঘমান প্রদেশের সীমানা ঘিরে রেখেছে। ২০১৫ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৮,৬৪২ জন এর মত। জেলাটির কেন্দ্রীয় শহরের নাম হচ্ছে আলাসে, যেটি দক্ষিণ-পশ্চিম অঞ্চলে অবস্থান করছে।   তথ্যসূত্র    District Profile  AIMS District Map  বিষয়শ্রেণী:কপিসা প্রদেশের জেলা
নামুরিরহাট রেলওয়ে স্টেশন বাংলাদেশের রংপুর বিভাগের লালমনিরহাট জেলার আদিতমারী উপজেলার একটি রেলওয়ে স্টেশন।  অবস্থান নামুরিরহাট রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।  ইতিহাস  পরিষেবা নামুরিরহাট রেলওয়ে স্টেশন দিয়ে যেসব ট্রেন চলাচল   করে নিম্নে তা উল্লেখ করা হলো: করতোয়া এক্সপ্রেস পার্বতীপুর কমিউটার বুড়িমারী কমিউটার ও লোকাল ট্রেন ।  তথ্যসূত্র  বিষয়শ্রেণী:লালমনিরহাট জেলার রেলওয়ে স্টেশন
এড়তল () ভারতের কেরালা রাজ্যের এর্নাকুলাম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে এদথল শহরের জনসংখ্যা হল ৬৭,১৩৭ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে এদথল এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
alt=|কেন্দ্র|থাম্ব|ঈশ্বরীপুর হাম্মামখানা|600x600পিক্সেল ঈশ্বরীপুর হাম্মামখানা বাংলাদেশের সাতক্ষীরা জেলার শ্যামনগর উপজেলায় অবস্থিত।   বর্ণনা  সাতক্ষীরায় অবস্থিত মায়ের বাড়ি অতিক্রম করে দক্ষিণ দিকে গেলে প্রাচীন একটি অট্টালিকা দেখতে পাওয়া যায় যা লোকমুখে হাবসিখানা নামে পরিচিত। অট্টালিকার পাশে একটি কূপ থাকায় লোকে ধারণা করে যে এখানে বন্দীদের আটক রাখা হতো।সতিশ চন্দ্র মিত্রের যশোর-খুলনার ইতিহাস মূলত এটি রাজা প্রতাপাদিত্যের অতিথিশালার অংশবিশেষ। এটি একটি স্নানাগার বা হাম্মামখানা যা ষোল শতকের শেষ দিকে নির্মিত হয়েছে। এর মধ্যে চৌবাচ্চা এবং পানি চলাচলের পথ রয়েছে। ছাদে বড় বড় ছিদ্রওয়ালা গম্বুজ দিয়ে খুব সহজে আলো বাতাস এই স্নানাগারে প্রবেশ করতে পারে।   আরও দেখুন   বাংলাদেশের প্রত্নতাত্ত্বিক স্থানের তালিকা  তথ্যসূত্র    বহিঃসংযোগ   বিষয়শ্রেণী:সাতক্ষীরা জেলার দর্শনীয় স্থান বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
নাবিল মাস্টার (জন্ম ৩ নভেম্বর ১৯৯১) একজন বতসোয়ানার ক্রিকেটার ।  তিনি ২০১৫ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্টে খেলেছিলেন।  ২০১৮ সালের অক্টোবরে , তিনি ২০১৮–১৯ আইসিসি ওয়ার্ল্ড টি-টোয়েন্টি আফ্রিকা বাছাইয়ের টুর্নামেন্টে দক্ষিণ উপ অঞ্চল গ্রুপে বটসওয়ানার প্রতিনিধিত্ব করেছিলেন।  টুর্নামেন্টে বটসওয়ানার হয়ে তিনি ছয়টি ম্যাচে নয়টি উইকেট নিয়ে শীর্ষস্থানীয় উইকেট শিকারী ছিলেন।   ২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে বটসওয়ানার দলে জায়গা দেওয়া হয়েছিল।  তিনি ২০ মে ২০১৯ তে উগান্ডার বিপক্ষে বটসওয়ানার হয়ে টি-টোয়েন্টি আন্তর্জাতিক (টি-২০) তে আত্মপ্রকাশ করেছিলেন।    তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বতসোয়ানার টুয়েন্টি২০ আন্তর্জাতিক ক্রিকেটার বিষয়শ্রেণী:বতসোয়ানীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
ফেনী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফেনী জেলায় অবস্থিত জাতীয় সংসদের ২৬৫নং আসন।  সীমানা ফেনী-১ আসনটি ফেনী জেলার পরশুরাম উপজেলা, ফুলগাজী উপজেলা ও ছাগলনাইয়া উপজেলা নিয়ে গঠিত। এই আসনের উত্তর এবং পূর্বে ভারত, দক্ষিণে চট্টগ্রাম এবং পশ্চিমে ফেনী-২ সংসদীয় আসন অবস্থিত।   নির্বাচিত সাংসদ নির্বাচন  সদস্য  দল ১৯৮৬ জাফর ইমাম জাতীয় পার্টি১৯৮৮ ১৯৯১ খালেদা জিয়া বাংলাদেশ জাতীয়তাবাদী দল ফেব্রুয়ারি ১৯৯৬ ১৯৯৬২০০১ ২০০১ উপ-নির্বাচন সাঈদ ইস্কান্দার ২০০৮ খালেদা জিয়া ২০১৪ শিরীন আখতার জাতীয় সমাজতান্ত্রিক দল২০১৮২০২৪আলাউদ্দিন আহমেদ চৌধুরী নাসিমবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শিরীন আখতার বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন   ২০০১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, খুলনা-২, ফেনী-১ ও লক্ষ্মীপুর-২। সবগুলি আসনে জয়ী হবার পর, তিনি বগুড়া-৬ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। নভেম্বর ২০০১ সালের উপ-নির্বাচনে তার ছোটভাই সাঈদ ইস্কান্দার নির্বাচিত হন।   ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে ফেনী-১  বিষয়শ্রেণী:ফেনী জেলার জাতীয় সংসদীয় আসন
থাম্ব|300px|ইউটিসি−০৭: নীল (জানুয়ারী), কমলা (জুলাই), হলুদ (সারা বছর), হালকা নীল - সাগর এলাকা  ইউটিসি−০৭:০০ হল একটি ইউটিসি সময় অঞ্চল, যা ইউটিসি সময় থেকে ৭ ঘণ্টা ০০ মিনিট পিছিয়ে।   মাউন্টেন মান সময় (উত্তর গোলার্ধে শীতকাল)   কানাডা  আলবার্টা  ব্রিটিশ কলম্বিয়া (দক্ষিণ-পূর্ব অঞ্চল)  উত্তর পশ্চিম অঞ্চল (প্রায় সব অঞ্চল)  নুনাভাট (পশ্চিমা)  প্রিন্স এডওয়ার্ড দ্বীপ - শুধুমাত্র লয়েডমিনিস্টার এবং পার্শ্ববর্তী এলাকা  মার্কিন যুক্তরাষ্ট্র  সমগ্র কলোরাডো, মন্টানা, নিউ মেক্সিকো, ইউটা এবং ওয়াইয়োমিং  সমগ্র নাভাজো জাতি, অ্যারিজোনা পর্যন্ত বিস্তৃত  অধিকাংশ আইডাহো (দক্ষিণ অংশ)  কানসাস, নেব্রাস্কা, সাউথ ডাকোটা এবং টেক্সাস-এর পশ্চিমাংস  নর্থ ডাকোটা-এর দক্ষিণ-পশ্চিমাংস  অরেগণ এবং নেভাডা-এর কিছু অংশ  মেক্সিকো  বাজা ক্যালিফোর্নিয়া সার  চিহুয়াহুয়া (অঙ্গরাজ্য), (১৯৯৮ সাল থেকে ইউটিসি-০৭ গৃহীত)  নায়ারিট (অধিকাংশ এলাকা)  সিনালোয়া   প্রসান্তসাগরীয় দিবালোক সময় (উত্তর গোলার্ধে গ্রীষ্মকাল)     ব্রিটিশ কলাম্বিয়া (রাজ্যের অধিকাংশ এলাকা)  ইউকোন    বাজা ক্যালিফোর্নিয়া    সমগ্র ক্যালিফোর্নিয়া এবং ওয়াশিংটন  নেভাডা এবং অরেগণ রাষ্ট্রের অধিকাংশ  আইডাহোর উত্তরাঞ্চল   সারা বছর     ব্রিটিশ কলম্বিয়ার পিস নদীর উপত্যকা    অ্যারিজোনা, নাভাজো জাতি ব্যতীত, যারা দিবালোক সংরক্ষণ সময় পালন করে না    সনরা  রেভিল্লাগিগেদ দ্বীপপুঞ্জ, ক্লারিওন দ্বীপ ব্যতীত  বিষয়শ্রেণী:ইউটিসি অফসেট
আইইউসিএন এর বিপন্ন প্রজাতির লাল তালিকার ২০১৪.২ সংস্করণ ৭৭টি (৪০টি প্রাণী, ৩৭টি উদ্ভিদ ) বন্য প্রজাতি, উপ-প্রজাতি এবং জাত, স্টক এবং উপ-জনসংখ্যা বিলুপ্ত হিসেবে চিহ্নিত করেছে।  জীববিজ্ঞানের জগৎ অনুসারে বিলুপ্ত বন্য প্রজাতির আইইউসিএন তালিকার জন্য দেখুন:   প্রাণী: বন্য পরিবেশে বিলুপ্ত প্রাণীর তালিকা  উদ্ভিদ: বন্য পরিবেশে বিলুপ্ত উদ্ভিদের তালিকা   তথ্যসূত্র    বন্য প্রজাতির বিলুপ্তির তালিকা । বিপন্ন প্রজাতির আইইউসিএন লাল তালিকা । সংস্করণ ২০১৪.২ . আন্তর্জাতিক প্রকৃতি সংরক্ষণ ইউনিয়ন । ২০১৪। পুনরুদ্ধার করা হয়েছে ৩০ আগস্ট ২০১৪.  বিষয়শ্রেণী:সংরক্ষণের অবস্থা অনুযায়ী জীবকুল বিষয়শ্রেণী:আইইউসিএন লাল তালিকা অনুযায়ী প্রজাতি
মুহাম্মদ হামিদ আলী পূর্ব পাকিস্তানের প্রাক্তন গভর্নর ছিলেন।   জন্ম ও প্রাথমিক জীবন  মুহাম্মদ হামিদ আলী জন্মগ্রহণ করেছিলেন ব্রিটিশ ভারতের উত্তর প্রদেশের লখনউতে ৪ সেপ্টেম্বর ১৯০৬ সালে। তিনি ১৩ অক্টোবর ১৯৩১ সালে ইন্ডিয়ান সিভিল সার্ভিসে যোগ দেন।   কর্মজীবন  মুহাম্মদ হামিদ আলী ভারতে বিভিন্ন পোস্টে মহকুমা এবং জেলাতে নিযুক্ত ছিলেন। তিনি ডেপুটি ট্রান্সপোর্ট কমিশনার ও ডেপুটি সচিব হিসাবে দায়িত্ব পালন করেন। ২৮ জানুয়ারি ১৯৪৬ সালে তিনি প্রধানমন্ত্রীর কার্যালয়ে যুগ্ম সচিব ছিলেন। ১৪ নভেম্বর ১৯৪৬ সালে তাকে অতিরিক্ত সচিব হিসাবে পদোন্নতি দেওয়া হয়। ১৫ আগস্ট ১৯৪৭ সালের তিনি পূর্ববাংলা সরকারের অর্থ ও রাজস্ব বিভাগের সচিব হিসাবে যোগদান করেন। তাকে প্রধান সচিব পদে পদোন্নতি দেওয়া হয়।  ১ এপ্রিল ১৯৫৮ সালে থেকে ৩ মে ১৯৫৮ সালে তিনি পূর্ব পাকিস্তানের ভারপ্রাপ্ত গভর্নর ছিলেন। তার মেয়াদ শেষ হওয়ার পরে তিনি পুনরায় মুখ্য সচিব পদে ফিরে যান।   তথ্যসূত্র   বিষয়শ্রেণী:পূর্ব পাকিস্তানের গভর্নর বিষয়শ্রেণী:১৯০৬-এ জন্ম বিষয়শ্রেণী:লখনউয়ের রাজনীতিবিদ
ভাঙর রঘুনাথপুর ভারতের পশ্চিমবঙ্গ রাজ্যের দক্ষিণ ২৪ পরগণা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ভাঙর রঘুনাথপুর শহরের জনসংখ্যা হল ৫০০৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে ভাঙর রঘুনাথপুর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:দক্ষিণ চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
ভাগ্যশ্রী থিপসে (বিবাহ-পূর্ব সাঠেD.K. Bharadwaj (2003-05-13). "A big boom in the brain game". Press Information Bureau, Government of India. জন্ম ৪ আগস্ট ১৯৬১) একজন উইম্যান ইন্টারন্যাশনাল মাস্টার খেতাব জয়ী ভারতীয় দাবা খেলোয়াড়। উনি পাঁচ বার ভারতীয় মহিলা চ্যাম্পিয়নশীপ (১৯৮৫, ১৯৮৬, ১৯৮৮, ১৯৯১ ও ১৯৯৪) ও ১৯৯১ সালে এশিয়ান মহিলা চ্যাম্পিয়নশীপ জেতেন।  ১৯৮৪ সালে ভাসান্তী উন্নির সাথে যৌথভাবে উনি ব্রিটিশ লেডিজ চ্যাম্পিয়নশীপ জেতেন। ২০০০ সালে উনি মহিলা বিশ্ব দাবা চ্যাম্পিয়নশীপে অংশগ্রহণ করেন ও প্রথম রাউন্ডে পেং ঝাওকিনের কাছে হার স্বীকার করেন।  ওনাকে পদ্মশ্রী ও অর্জুন পুরস্কারে সন্মানিত করা হয়। দাবা গ্রান্ডমাস্টার প্রবীন থিপসেকে বিয়ে করবার পর উনি নাম বদল করেন ভাগ্যশ্রী সাঠে থিপসে। মুম্বাইতে উনি আইডিবিয়াই-এ অফিসার পদে কর্মরতা।  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:পদ্মশ্রী প্রাপক বিষয়শ্রেণী:অর্জুন পুরস্কার প্রাপক বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:ভারতীয় নারী দাবাড়ু